ԽՈՐՀՐԴԱԿՑԱԿԱՆ ՄԱՐՄՆԻ ՆԻՍՏԻ ԱՐՁԱՆԱԳՐՈՒԹՅՈՒՆ

27․05․2019

Հունիսի 27-ին Չարենցավանի համայնքապետարանի նիստերի դահլիճում կայացավ ԽՄ ընդլայնված նիստ, որտեղ քննարկվեցին նախօրոք բարձրաձայնված և օրակարգում ընդգրկված մի շարք հարցեր։ Նիստը վարում էր համայնքի ղեկավարի տեղակալ Վարդգես Չիլինգարյանը։

Առաջին հարցը վերաբերում էր Չարենցավան քաղաքի մայթեզրերի ծառերի համար նախատեսված դատարկ կտրվածքների /բաժակներ, թմբեր/ բարեկարգման, վերականգման և հաջորդաբար ծառատեսակներով լրացնելուն։

Համայնքի ղեկավարի տեղակալը նշեց, որ նման բնաբաժակներ կան հիմնականում Քոչարի փողոցում, ուստի այդտեղ կկատարվի ծառատունկ։ ԽՄ անդամներին առաջարկեց որոշել, թե ինչպիսի ծառատեսկենր գեղեցիկ կլինեն այդ հատվածում։

Հաջորդ հարցով քննարկվեց գիշերային լուսավորության ժամանակացույցի փոփոխությունը։ Վարդգես Չիլինգարյանը նշեց, որ էներգախնայող լամպերի տեղադրումը համայնքում ինքնին նշանակում էր լուսավորության ժամերի երկարացում։ Հուլիսի 1-ից լույսերը կվառվեն մինչև գիշերը 24։00-ին։

Մյուս հարցը վերաբերում էր համայնքի ամբողջ տարածքում աղբահանության միասնական վճարի սահմանմանը։ Վարդգես Չիլինգարյանը նշեց, որ նման բան փաստացի հնարավոր չէ, քանի որ գյուղական բնակավայրերում աղբահանության ծավալներն այլ են, քաղաքում այլ։

5-րդ հարցը վերաբերում էր Հրազդան-Չարենցավան ճանապարհի և Ֆանտան-Չարենցավան ճանապարհի հատման մասում ճանապարհային մեծ հայելի տեղադրելուն։ Համայնքի ղեկավարի տեղակալը նշեց, որ այդ հարցով կդիմեն Ճանապարհային ոստիկանությանը, պետք է հստակ հասկանալ՝ ինչ ճանապարհային նշան է անհրաժեշտ այդտեղ տեղադրել։

6-րդ հարցով քննարկվեց քաղաքային զբոսայգու աղբահանության հարցը։ Համայնքի ղեկավարի տեղակալը նշեց, որ քաղաքային զբոսայգու պայմանագրի կետերը թ՛ե վարձակալը, թե՛ վարձատուն տարբեր կերպ են մեկնաբանում, կետերից մեկն էլ հենց վերաբերում է աղբահանությանը։ Պայմանագրի վաղաժամկետ դադարեցման հետ կապված համայնքապետարանը պատրաստվում է դիմել դատարան։

ԽՄ նիստի օրակարգի վերջին հարցով քննարկվեց համայնքի տարբեր հիմնարկների, դպրոցների, մանկապարտեզների տարածքում դենովա տիպի աղբամաններ տեղադրելու հարցը։ Վարդգես Չիլինգարյանը նշեց, որ նմանատիպ աղբամաններ յուրաքանչյուր տարի պատվիրվում են և տեղադրվում, սակայն կոտրվում են բնակիչների կողմից։ Աշխատանքներ կտարվեն հնարավորության սահմաններում նոր աղբամաններ ձեռք բերելու համար։